Lolland-Falsters Stifts-Tidende, 1845-09-11
Paa Gyldendalske Boghandlings Forlag er under Titlen: "Om Oprettelsen af et Universitet i Jylland i disse Dage udkommen en Piece af Contoirchef under Universitets=Directionen, Cancelliraad Selmer. Forfatteren har i dette lille Skrift bestræbt sig for at tydeliggjøre en, som det synes, meget vidtløftig Plan om et Universitets Anlæggelse i Jylland, idet han støtter sine Grunde isærdeleshed paa det Sorske Academies mindre heldige Resultater, der antages at være en Følge af dette Academies altfor store Nærhed ved Kjøbenhavn – en Ulempe, der følgelig maatte ansees for hævet, naar Academiet fjernedes meere fra Hovedstaden udvidedes til Universitet og forlagdes til en af Provindserne, f. Ex. til Jylland. Forf. anseer hertil denne Provinds for fordeelagtigst saavel for den øvrige Deel af Kongeriget som for denne Landsdeel selv, fordi Jylland, er den af Rigets Dele, som er længst bortfjernet fra Kjøbenhavn og følgelig ogsaa fra den Aandens Forædling og fra alle de mange andre og store Fordele, der blive de, ved Hovedstaden meere nærliggende, Landsdele tildeel. Derved, mener Forfatteren, bliver Jylland for stedmoderlig behandlet; derfor maa det i videnskabelig Henseende staae tilbage for størstedelen af det øvrige Danmark, fordi det kjøbenhavnske Universitet alene ikke er istand til tilfredsstillende at løse det Problem, at drag hele Kongeriget Danmark ind under Minervas Scepter, men kun kan skjænke de nærmestliggende Deele Frugterne af sin Virken. Ogsaa troer Forf. at kunne anføre den vægtige Grund til sin Plan, at et jydsk Universitet vil danne et vigtigt Tilknytningsmidde. imellem Hertugdommerne, idetmindste Slesvig, og det egentlige Kongerige, idet nemlig fortiden den tydske Overvægt der drager sin fornemste Næring fra den nærliggende tydske Høiskole; men ved Oprettelsen af omtalte Universitet - siger Forf. - vil sikkert idetmindste den danskalende Deel af Slesvig nødes tilat organisere Underviisningen i Skolerne efter dens danske Universitet: de slesvigske Skoler ville blive danske istedetfor tydske. - - Endskjøndt denne Plan paa en Tid da man neppe er bleven enig om at give de lærde Skoler den vigtige gymnasiale Udvidelse, endsige om at anlægge nye Universiteter; da man endnu bestandig tildeels af occonomiske Grunde tænker paa Nedlæggelsen af flere bestaaende lærde Skoler (og saaledes ogsaa vil ansee Danmark for et altfor lidet, fattigt Land, til at det vil kunne see sig istand til at give tvende store Universiteter deres Bestaaen) - endskjøndt paa Grund af alt dette, nærværende Plan vistnok vil synes alt for vidtløftig til muligen nogensinde at see sin Realisation imøde saa har dog Sagen isandhed et som det synes for hele Riget saa vigtigt Jndhold, at den med fuld Ret har Krav paa indsigtsfulde og af Fædrelandskjærlighed besjælede Mænds Drøftelse. – Vi ville kun, hvad Oeconomien angaaer, anføre den enorme Pengemasse, der aarligen anvendes til det Sorøske Academies Virksomhed; thi skjøndt i Gjennemsnit kun 6–7 Studenter studere ved Academiet, saa anvendes der dog aarlig c. 30,000 Rbd. til disse. faa Menneskers literaire Udstyr. – Det er nu at haabe, at denne Sag (der forresten, saavidt vides, allerede ofte har været paa Bane) maa overdrages til Mænd, der med Jndsigt i Videnskab og de øvrige herhen hørende Forhold kraftigen ville søge at virke til Landets Bedste. (Aalb. A.)